
ประกาศองค์การบริหารส่วนตำบลห้วยทราย
เรื่อง  การประมูลด้วยระบบอิเล็กทรอนิกส์  
โครงการก่อสร้างระบบประปาหมู่บ้าน  แบบผิวดินขนาดใหญ่มาก  หมู่ที่  2  บ้านห้วยน้ำพุ 
ตำบลห้วยทราย  อำเมืองประจวบคีรีขันธ์  จังหวัดประจวบคีรีขันธ์
-----------------------------------

                 ด้วยองค์การบริหารส่วนตำบลห้วยทราย       มีความประสงค์ประมูลจ้างด้วยระบบอิเล็กทรอนิกส์
โครงการก่อสร้างระบบประปาหมู่บ้าน  แบบผิวดินขนาดใหญ่มาก    หมู่ที่  2   บ้านห้วยน้ำพุ   ตำบลห้วยทราย   อำเภอเมืองประจวบคีรีขันธ์   จังหวัดประจวบคีรีขันธ์    โดยมีรายละเอียดดังนี้
                    
โครงการก่อสร้างระบบประปาหมู่บ้าน  แบบผิวดินขนาดใหญ่มาก  หมู่ที่  2  บ้านห้วยน้ำพุ  โดยทำการก่อสร้างโรงสูบน้ำพร้อมเครื่องสูบน้ำดิบและน้ำดี  จำนวน  1  หลัง  ระบบกรองน้ำผิวดิน  ขนาด  20  ลูกบาศก์เมตร/ชั่วโมง  ถังน้ำใส  ขนาด  100  ลูกบาศก์เมตร  พร้อมป้ายบอกระดับน้ำในถังน้ำใส  หอถังสูง  ขนาด  45

ลูกบาศก์เมตร    (ตามแบบและรายละเอียดสำนักบริหารจัดการน้ำ  กรมทรัพยากรน้ำกำหนด)   

         
       
ราคากลางของงานก่อสร้างในการประมูลจ้างด้วยระบบอิเล็กทรอนิกส์   เป็นเงิน  4,200,000  บาท
(-สี่ล้านสองแสนบาทถ้วน-) 

                    
ผู้เสนอราคาจะต้องมีคุณสมบัติ ดังต่อไปนี้

1.  เป็นนิติบุคคลผู้มีอาชีพรับจ้าง ทำงานที่ประมูลจ้างก่อสร้าง ด้วยระบบอิเล็กทรอนิกส์ดังกล่าว


2. ไม่เป็นผู้ที่ถูกระบุชื่อไว้ในบัญชีรายชื่อผู้ทิ้งงานของทางราชการ    หรือของหน่วยการบริหารราชการส่วนท้องถิ่น  และได้แจ้งเวียนชื่อแล้ว 

       
3.  ไม่เป็นผู้ได้รับเอกสิทธิ์หรือความคุ้มกัน ซึ่งอาจปฏิเสธไม่ยอมขึ้นศาลไทย   เว้นแต่รัฐบาลของ
ผู้เสนอราคาได้มีคำสั่งให้สละสิทธิ์ความคุ้มกันเช่นว่านั้น

      
4. ไม่เป็นผู้มีผลประโยชน์ร่วมกันกับผู้เสนอราคารายอื่น  ที่เข้าเสนอราคาให้แก่  องค์การบริหารส่วนตำบลห้วยทราย     และไม่เป็นผู้มีผลประโยชน์ร่วมกันระหว่างผู้เสนอราคา        กับผู้ให้บริการตลาดกลางอิเล็กทรอนิกส์   ณ  วันประกาศประมูลจ้างด้วยระบบอิเล็กทรอนิกส์    หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรม ในการประมูลจ้างด้วยระบบอิเล็กทรอนิกส์ครั้งนี้                  
                                                                                                                                                 



5.   ต้องมีผลงานก่อสร้างประเภทเดียวกัน      กับงานที่ประกาศจ้างก่อสร้าง  ในวงเงินไม่น้อยกว่า  2,100,000.-บาท  ทั้งนี้   ผลงานดังกล่าวต้องเป็นผลงานสัญญาฉบับเดียว  และเป็นผลงานที่เป็นคู่สัญญาโดยตรงกับส่วนราชการ  หน่วยงานตามกฎหมายว่าด้วยระเบียบบริหารราชการส่วนท้องถิ่น  หน่วยงานอื่นที่กฎหมายบัญญัติให้มีฐานะเป็นราชการบริหารส่วนท้องถิ่น  รัฐวิสาหกิจ  หรือ   หน่วยงานเอกชนที่องค์การบริหารส่วนตำบลเชื่อถือ
-2-


      กำหนดดูสถานที่ก่อสร้าง  ในวันที่     6     เดือน   ธันวาคม   พ.ศ.  2550    เวลา   09.00  น.    ณ  สถานที่ดำเนินการ    หมู่ที่   2   บ้านห้วยน้ำพุ    ตำบลห้วยทราย    อำเภอเมืองประจวบคีรีขันธ์  จังหวัดประจวบคีรีขันธ์ 

       กำหนดยื่นเอกสารประมูลจ้างด้วยระบบอิเล็กทรอนิกส์ใน   วันที่    21    เดือน   ธันวาคม   พ.ศ. 2550ระหว่างเวลา   09.00  น.  ถึง   10.00  น.    ณ   ศูนย์รวมข้อมูลข่าวสารการซื้อหรือการจ้างขององค์การบริหารส่วนตำบล   ที่ว่าการอำเภอเมืองประจวบคีรีขันธ์ ( ชั้น  2 ห้องท้องถิ่นอำเภอเมืองประจวบคีรีขันธ์)  และประกาศรายชื่อผู้มีสิทธิ์ได้รับการคัดเลือกให้เข้าเสนอราคาใน  วันที่    21    เดือน   ธันวาคม    พ.ศ. 2550   เวลา   15.00   น.  

      ผู้สนใจติดต่อขอซื้อเอกสารประมูลการจ้างด้วยระบบอิเล็กทรอนิกส์        ในราคาชุดละ   4,500.-  บาท 
ได้ที่สำนักงานองค์การบริหารส่วนตำบลห้วยทราย     ระหว่าง   วันที่   29   เดือน   พฤศจิกายน   พ.ศ.  2550
ถึงวันที่   11   เดือน   ธันวาคม   พ.ศ. 2550   ดูรายละเอียดได้ที่เว็บไซต์ www.gprocurement.go.th  แว็บโซต์  www. Huasai.go.th.  หรือสอบถามทางโทรศัพท์หมายเลข  0–3257–8318   ในวันและเวลาราชการ
ประกาศ    ณ    วันที่   29    เดือน   ธันวาคม   พ.ศ. 2550



       (ลงชื่อ) ……………….………

                                     ( นายบุญฤทธิ์  ชูศรี )

        นายกองค์การบริหารส่วนตำบลห้วยทราย






